लायंस क्लब जबलपुर फ्रैंड्स द्वारा सत्र 2018-19 के प्रथम सप्ताह में सेवा सर्वोपरि को मान्यता प्रदान करते हुए सदर स्थित सृजन चौक पर चलित प्याऊ का उद्घाटन किया गया। यहां पर गरीब मजदूर जो प्रतिदिन कार्य के लिए गांवों से आकर शहर में काम की तलाश में खड़े रहते हैं, उन्हें शुद्ध पेयजल पिलाया जा रहा है व जो भी राहगीर वहां से निकलते हैं उन्हें भी आरओ का पानी पिछले दिनों से मुफ्त जल सेवा कर पिलाया जा रहा है। इस कार्य में केंट उपाध्यक्ष अभिषेक चौसके द्वारा प्याऊ का उद्घाटन किया गया व लायंस के अध्यक्ष मदनलाल जैन का विशेष योगदान रहा। इनके साथ ही क्लब के सदस्य शरद ओसवाल, सुलोचना गोलछा, सुभाष जैन, भवानी शंकर मिश्रा, मुकेश अग्रवाल, हेमंत अग्रवाल, श्रवण मारवाह का विशेष सहयोग रहा। राजेन्द्र गोलछा व रविशंकर, शिवचरण व सतीश जसानी के प्रयास से प्याऊ शुरू हो सका।